S-470/2019

Mál þetta, sem dómtekið var 19. júní sl., er höfðað með ákæru, útgefinni af lögreglustjóranum á höfuðborgarsvæðinu 28. maí 2019, á hendur R-kk-þgf S-kk-þgf, kt. [...], [...], [...], fyrir eftirtalin umferðar og fíkniefnalagabrot, með því að hafa:

1. Sunnudaginn 1. júlí 2018 ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist kókaín 375 ng/ml og tetrahýdrókannabínól 4,7 ng/ml) um Vesturberg í Reykjavík og inn á bifreiðastæði við verslunina Iceland, þar sem lögregla hafði afskipti af ákærða.

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

2. Þriðjudaginn 1. janúar 2019 ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa ávana og fíkniefna (í blóði mældist vínandamagn 0,84‰, kókaín 270 ng/ml og tetrahýdrókannabínól 4,4 ng/ml) á Bústaðavegi í Reykjavík, uns lögregla stöðvaði aksturinn á aðrein við Kringlumýrarbraut.

Telst brot þetta varða við 1., sbr. 2. mgr. 45. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

3. Mánudaginn 11. mars 2019 ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist kókaín 265 ng/ml, MDMA 60 ng/ml og tetrahýdrókannabínól 1,6 ng/ml) á Arnarnesvegi við Nónhæð í Kópavogi, þar sem lögregla stöðvaði aksturinn og fyrir að hafa haft í vörslum sínum 0,14 g af maríjúana sem lögregla fann við leit í bifreiðinni.

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 2

50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 0,14 g af maríjúana sem hald var lagt á samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/ 2001. Einnig er krafist upptöku á hníf með útdraganlegu blaði sem lögregla lagði hald á, með vísan til 1. mgr. 37. gr. vopnalaga nr. 16/1998. Sækjandi féll frá síðastgreindri kröfu um upptöku hnífsins við meðferð málsins fyrir dómi.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...] og er í máli þessu sakfelldur fyrir vörslur fíkniefna og fyrir að hafa í þrjú skipti ekið undir áhrifum ávana og fíkniefna, þar af í eitt skipti einnig undir áhrifum áfengis. Samkvæmt framlögðu sakavottorði, dagsettu 22. maí 2019, gekkst ákærði undir greiðslu sektar með sátt hjá embætti lögreglustjórans á höfuðborgarsvæðinu hinn 23. mars 2016. Sakaferill ákærða hefur að öðru leyti ekki þýðingu í málinu. Við ákvörðun refsingar hér verður þannig við það miðað að ákærði gerist nú öðru sinni sekur um að aka undir áhrifum áfengis og/eða ávana og fíkniefna.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 30 daga en að sakaferli ákærða virtum þykir rétt að fresta fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í fjögur ár frá birtingu dóms þessa að telja. Þá skal ákærði, einnig með vísan til lagaákvæða í ákærum, sæta upptöku til ríkissjóðs á 0,14 g af maríjúana, sem lögregla lagði hald á við rannsókn málsins. Ákærði greiði jafnframt 569.065 krónur í sakarkostnað.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-kk-nf S-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955. 3

Ákærði er sviptur ökurétti í fjögur ár frá birtingu dómsins að telja.

Ákærði sæti upptöku á 0,14 g af maríjúana.

Ákærði greiði 569.065 krónur í sakarkostnað.

Þ-kvk-nf L-kvk-nf